**Zmluva o dielo č. 1/2019**

v zmysle § 536 a nasl. zákona č. 513/1991 Zb. obchodný zákonník v znení neskorších predpisov uzavretá medzi nasledovnými zmluvnými stranami

#  I. ZMLUVNÉ STRANY

##  1.1 Objednávateľ: Obec Rudlov

Štatutárny zástupca: **Ing. Juraj Vasiľ**, starosta obce

Sídlo: Obecný úrad Rudlov 37, 094 35 Soľ

IČO: 00332763

DIČ: 2020630414

Bankové spojenie: VÚB, a. s.

IBAN: SK06 0200 0000 0000 2292 7632

Telefón: 057/44 963 37

Email: obecrudlov@stonline.sk

(ďalej len „objednávateľ“)

 **1.2 Zhotoviteľ: Twin-service s.r.o.**

Štatutárny orgán: **Marek Kundravý** – majiteľ

Sídlo: Šafárikova 601, 093 01 Vranov nad Topľou

IČO: 47130318

DIČ: 2023762939

Bankové spojenie: Slovenská sporiteľňa

IBAN: SK26 0900 0000 0050 4116 5680

Telefón: 0905 385 410

Email: mkundravy@gmail.com

(ďalej len „zhotoviteľ“)

#  II. PREDMET PLNENIA ZMLUVY A KOMPLEXNOSŤ DODÁVKY

2.1 Zhotoviteľ sa zaväzuje, že za podmienok dohodnutých v tejto zmluve zhotoví pre objednávateľa

 dielo – stavbu: **„ŠATNE FUTBALOVÝ KLUB“.**

2.2 Zhotoviteľ vykoná dielo podľa:

- položkovitej kalkulácie rozpočtu diela a ostatných nákladov za súvisiace služby vyplývajúce zo

 zmluvy, ktorú vyhotovil zhotoviteľ, ktorá tvorí prílohu tejto zmluvy.

* 1. Zhotoviteľ sa zaväzuje vykonať dielo v rozsahu a za podmienok dohodnutých v tejto zmluve na profesionálnej úrovni s odborne spôsobilými osobami, vo vlastnom mene, na vlastnú zodpovednosť a nebezpečenstvo, pričom bude rešpektovať všetky zákony, právne predpisy a normy platné na území Slovenskej republiky, a tiež rozhodnutia príslušných dotknutých orgánov.
	2. Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú cenu, ak dielo nebude vykazovať nedostatky, ktoré môžu mať zásadný vplyv na jeho prevádzkovanie.

#  III. ČAS PLNENIA

3.1 Zhotoviteľ sa zaväzuje dodržať **dobu dodania zákazky do 14 dní od podpisu zmluvy.**

3.2 Ak zhotoviteľ pripraví dielo alebo jeho dohodnutú časť na odovzdanie pred dohodnutým

 termínom, zaväzuje sa objednávateľ toto dielo prevziať aj v skoršom ponúknutom termíne, bez

 nároku zhotoviteľa na finančné zvýhodnenie.

3.3 Pre zabezpečenie riadneho a včasného plnenia podľa tejto zmluvy zhotoviteľ požaduje a

 objednávateľ sa zaväzuje odovzdať zhotoviteľovi projektovú dokumentáciu potrebnú na začatie

 výstavby, stavebné povolenia, vyjadrenia dotknutých orgánov štátnej správy, vyjadrenia

 správcov inžinierskych sietí pri odovzdaní staveniska. Zhotoviteľ sa zaväzuje prevziať

 stavenisko do 10 kalendárnych dní odo dňa doručenia písomnej výzvy na jeho prevzatie od

 objednávateľa.

3.4 Zhotoviteľ je povinný bez meškania informovať objednávateľa o vzniku akejkoľvek udalosti,

 ktorá by mohla mať vplyv na kvalitu a lehotu zhotovenia diela.

#  IV. CENA DIELA

4.1 Cena za zhotovenie predmetu zmluvy je stanovená dohodou zmluvných strán, v súlade so

 zákonom č. 18/1996 Z. z. o cenách v znení neskorších predpisov, vyhláškou MF SR č. 87/1996

 Z. z., ktorou sa vykonáva zákon NR SR č. 185/1996 Z. z. o cenách v znení neskorších

 predpisov, je doložená položkovitou kalkuláciou rozpočtu diela a ostatnými nákladmi za

 súvisiace služby vyplývajúce zo zmluvy, ktorú vyhotovil zhotoviteľ a tvorí prílohu č.1 k tejto

 zmluve. Takto dohodnutá cena je pre zhotoviteľa záväzná a predstavuje sumu:

##  Cena s DPH: 1.260,00 EUR

Slovom: (Jedentisícdvestošesťdesiat EUR)

4.2 Cena diela podľa bodu 4.1 je stanovená ocenením jednotlivých položiek výkazu výmer podľa

 cenovej ponuky jednotkovými cenami, ktoré sú pre zhotoviteľa pri zhotovení tohto diela

 záväzné.

4.3 Všetky práce na diele, ktorých sa zmluva týka, budú uhradené na základe záväzných jednotkových

 cien a skutočne zrealizovaných dodávok a prác, odsúhlasených a potvrdených technickým

 dozorom objednávateľa.

4.4 Cena pokrýva celý zmluvný záväzok a všetky náležitosti a veci nevyhnutné na riadne vykonanie

 a odovzdanie predmetu zmluvy, ktoré umožnia objednávateľovi riadne nakladanie s

 odovzdaným predmetom zmluvy.

**V. PLATOBNÉ PODMIENKY**

5.1 Objednávateľ neposkytuje finančné preddavky na predmet zmluvy.

5.2 Cena za každú etapu bude zhotoviteľovi uhradená na základe faktúry vystavenej podľa skutočne

 vykonaných prác.

5.3 Zhotoviteľ musí svoje práce vyúčtovať overiteľným spôsobom. Podkladom pre vystavenie

 faktúry je súpis skutočne vykonaných druhov a množstiev prác zhotoviteľa, odsúhlasený a

 podpísaný technickým dozorom objednávateľa. Súpis vykonaných práce je súčasťou faktúry,

 musí byť zostavený prehľadne, pričom sa musí dodržiavať poradie položiek a označenie, ktoré je

 v súlade s oceneným popisom (výkaz/výmer) podľa zmluvy.

5.4 Faktúru zhotoviteľ predloží objednávateľovi do 15 dní po odovzdaní a prevzatí predmetu

 zmluvy.

5.5 Lehota splatnosti faktúry za vykonané práce je 30 dní odo dňa ich doručenia objednávateľovi.

5.6 Zhotoviteľ zodpovedá za správnosť a úplnosť doručenej faktúry, ktorá musí obsahovať náležitosti

 uvedené v § 71 ods. 2 zákona č. 222/2004 Z. z. o DPH, ako aj náležitosti dohodnuté touto zmluvou. 5.7 V prípade, že faktúra nebude obsahovať požadované náležitosti, zistia sa vecné alebo obsahové

 chyby či nejasnosti, objednávateľ je oprávnený vrátiť ich zhotoviteľovi na doplnenie resp.

 prepracovanie. V takom prípade začína plynúť nová lehota splatnosti doručením opravených

 faktúr objednávateľovi.

5.8 Platby za vykonané práce nemajú vplyv na záruky poskytované zhotoviteľom a neplatia ako

 doklad o prevzatí prác a dodávok.

 **VI. ZÁRUČNÁ DOBA – ZODPOVEDNOSŤ ZA VADY**

6.1 Zhotoviteľ zodpovedá za to, že predmet zmluvy bude zhotovený podľa projektovej dokumentácie

 a podmienok zmluvy, a že minimálne počas záručnej doby bude mať vlastnosti dohodnuté v

 zmluve.

6.2 Zhotoviteľ zodpovedá za vady a nedorobky, ktoré predmet zmluvy bude mať v čase jeho

 odovzdania objednávateľovi. Za vady, ktoré sa prejavia po odovzdaní diela zodpovedá zhotoviteľ

 iba vtedy, ak boli spôsobené porušením jeho povinností.

6.3 Zhotoviteľ nezodpovedá za vady diela, ktoré budú spôsobené použitím podkladov a vecí

 poskytnutých objednávateľom a zhotoviteľ ani pri vynaložení všetkej starostlivosti nemohol

 zistiť ich nevhodnosť alebo na ňu upozornil objednávateľa a ten na ich použití trval.

6.4 Záručná doba je 24 mesiacov a začne plynúť odo dňa odovzdania a prevzatia diela

 objednávateľom. U zariadení, na ktoré výrobca dáva inú záručnú dobu uvedenú v záručnom liste,

 platí záručná doba udaná výrobcom, minimálne však 24 mesiacov.

6.5 Zhotoviteľ sa zaväzuje pre prípad vady diela, že počas záručnej doby má objednávateľ právo

 požadovať a zhotoviteľ povinnosť bezplatne odstrániť vady.

6.6 Zhotoviteľ sa zaväzuje začať s odstránením prípadných vád predmetu plnenia v zmysle tohto

 článku do 3 pracovných dní od uplatnenia oprávnenej reklamácie objednávateľa alebo nástupcu a

 vady odstrániť v čo najkratšom technicky možnom čase. Termín odstránenia vád dohodnú

 zmluvné strany písomne.

6.7 Objednávateľ sa zaväzuje, že prípadnú reklamáciu vady diela uplatní bezodkladne po jej zistení

 písomnou formou do rúk oprávneného zástupcu zhotoviteľa podľa čl. I tejto zmluvy.

6.8 Ak zhotoviteľ neodstráni vady v dohodnutej lehote, objednávateľ má právo zabezpečiť ich

 odstránenie na náklady zhotoviteľa.

6.9 Vadou diela sa rozumie odchýlka v kvalite, rozsahu alebo v parametroch stanovených projektovou

 dokumentáciou, touto zmluvou a všeobecne záväznými technickými normami a predpismi.

6.10 Nedorobkom sa rozumie nedokončená práca proti projektu.

6.11 Havarijné stavy t. j. následky vád, ktorých odstránenie neznesie odklad, a za ktoré nesie

 zodpovednosť zhotoviteľ, je zhotoviteľ povinný odstrániť bezodkladne po ich nahlásení.

##  VII. PODMIENKY VYKONANIA DIELA

7.1 Zhotoviteľ zhotoví dielo vo vlastnom mene, na svoje náklady a na vlastné nebezpečenstvo.

 Nebezpečenstvo škody na diele nesie na základe tejto zmluvy zhotoviteľ v rozsahu svojho

 predmetu plnenia.

7.2 Objednávateľ odovzdá zhotoviteľovi stavenisko pre vykonávanie stavebných prác tak, aby

 zhotoviteľ mohol na ňom začať práce v súlade s projektom a s podmienkami zmluvy. Súčasne s

 odovzdaním staveniska odovzdá objednávateľ zhotoviteľovi aj stavebné povolenie a projektovú

 dokumentáciu potrebnú na vykonanie diela.

7.3 Objednávateľ odovzdá zhotoviteľovi vyjadrenia správcov inžinierskych sietí, orgánov štátnej

 správy a podmienky, za ktorých je možné vykonávať stavebné práce.

7.4 Súčasne s odovzdaním staveniska objednávateľ určí prístupové cesty pre vjazd na stavenisko.

7.5 Ak v súvislosti so začatím prác na stavenisku bude potrebné umiestniť alebo premiestniť dopravné

 značky podľa predpisov o pozemných komunikáciách v súvislosti s realizáciou stavebných prác,

 obstará a uhradí tieto práce zhotoviteľ.

7.6 Povolenie na dočasné užívanie verejných a iných plôch a na rozkopávky obstaráva zhotoviteľ a

 znáša aj prípadné poplatky.

7.7 Zhotoviteľ zabezpečí na svoje náklady obstaranie, dopravu a skladovanie všetkých materiálov,

 stavebných hmôt a dielcov, výrobkov, strojov a zariadení a ich presun zo skladu na stavenisko,

 ako aj stráženie staveniska, vrátane ostatných zariadení staveniska.

7.8 Zhotoviteľ v plnom rozsahu zodpovedá za bezpečnosť práce a technických zariadení pri realizácii

 stavebných prác v súlade s ustanoveniami vyhlášky SÚBP a SBÚ č. 374/1990 zb. o bezpečnosti

 práce a technických zariadení pri stavebných prácach v znení neskorších predpisov.

7.9 Zhotoviteľ zodpovedá za bezpečnosť a ochranu zdravia vlastných pracovníkov.

7.10 Zhotoviteľ zodpovedá za čistotu a poriadok na stavenisku a prístupových cestách k nemu.

 Zhotoviteľ odstráni na vlastné náklady odpady, ktoré sú výsledkom jeho činnosti.

7.11 Zhotoviteľ si zabezpečí možnosť napojenia na odber elektrickej energie a úžitkovej vody.

 Náklady na úhradu spotrebovaných energií hradí zhotoviteľ a sú súčasťou zmluvnej ceny podľa

 čl. V. tejto zmluvy.

7.12 Objednávateľ zabezpečí všetky rozhodnutia orgánov štátnej správy potrebné pre vykonanie

 diela, ktoré je zhotoviteľ povinný rešpektovať.

7.13 Zhotoviteľ sa zaväzuje vyzvať minimálne 3 pracovné dni vopred objednávateľa, resp. technický

 dozor objednávateľa k účasti na skúškach.

7.14 Zhotoviteľ zabezpečí účasť svojich pracovníkov na preverení svojich prác a dodávok, ktoré

 vykonáva technicky dozor objednávateľa alebo iný zodpovedný zástupca objednávateľa a bez

 meškania vykoná opatrenia na odstránenie zistených nedostatkov a odchýlok od projektu.

7.15 Po dobu od podania návrhu rade až do doby právoplatného rozhodnutia rady zhotoviteľ na

 vlastné náklady zabezpečí ochranu diela alebo jeho časti, na ktorých budú práce prerušené.

## VIII. REALIZÁCIA A ODOVZDANIE DIELA

8.1 Vonkajšia hranica staveniska bude dohodnutá pri odovzdaní staveniska zhotoviteľovi.

8.2 Prevádzkové a sociálne zariadenie staveniska si zabezpečí zhotoviteľ na vlastné náklady. Náklady

 na vybudovanie, likvidáciu a vypratanie zariadenia staveniska sú súčasťou zmluvnej ceny podľa

 článku V. tejto zmluvy.

8.3 Zhotoviteľ zabezpečí na svoje náklady dopravu a skladovanie všetkých materiálov, stavebných

 hmôt a výrobkov a ich presun zo skladu na stavenisko.

8.4 Zhotoviteľ zabezpečí na vlastné náklady rozhodnutie o zvláštnom užívaní resp. o čiastočnej

 uzávierke cesty.

8.5 Zhotoviteľ odovzdá objednávateľovi najneskôr k termínu odovzdania a prevzatia diela

 nevyhnutné doklady: dokumentáciu skutočného vyhotovenia stavby, certifikáty použitých

 materiálov a výrobkov a stavebný denník.

8.6 Zhotoviteľ zodpovedá za čistotu a poriadok na stavenisku. Zhotoviteľ odstráni na vlastné náklady

 odpady, ktoré sú výsledkom jeho činnosti. Zhotoviteľ zabezpečí stavenisko v zmysle § 43i

 Stavebného zákona č. 50/1976 Zb. v platnom znení a v zmysle vyhlášky č. 374/1990 Zb.

 Zhotoviteľ sa zaväzuje najneskôr 7 dní pred odovzdaním a prevzatím diela písomne vyzvať

 objednávateľa na prevzatie diela.

8.7 Objednávateľ je oprávnený v zmysle § 553 Obchodného zákonníka č. 513/1991 Zb. v platnom

 znení vykonávať kontroly.

8.8 Výkonom stavebného dozoru bude poverený pracovník, ktorého určí objednávateľ najneskôr do

 termínu odovzdania staveniska.

8. 9 Pre zaistenie kvality zhotoviteľ bude všetky práce realizovať výhradne špecializovaným

 zhotoviteľom s odbornou spôsobilosťou.

##  IX. ZMLUVNÉ POKUTY A SANKCIE

9.1 Zmluvné strany si pre prípad porušenia povinností vplývajúcich z tejto zmluvy dohodli zmluvné

 pokuty a sankcie. Objednávateľ stavby si môže uplatniť zmluvné pokuty:

* za nedodržanie termínu ukončenia časti prác podľa bodu 3.1
* za nedodržanie termínu výstavby diela za každý deň omeškania 0,01 % z ceny diela,
* za omeškanie s odstránením vád 30,00 EUR za každý deň omeškania.

##  X. ZODPOVEDNOSŤ ZA ŠKODU

10.1 Zhotoviteľ sa zaväzuje vykonať s prihliadnutím na okolnosti prípadu všetky opatrenia, potrebné

 na odvrátenie škody alebo na jej zmiernenie.

10.2 Každá zmluvná strana, ktorá poruší povinnosť zo záväzkového vzťahu, je zodpovedná za škodu

 spôsobenú druhej strane.

10.3 Zmluvná strana, ktorá spôsobila škodu druhej zmluvnej strane zbaví sa zodpovednosti ak

 preukáže, že škoda bola spôsobená okolnosťou vylučujúcou zodpovednosť.

10.4 Ak vznikne škoda na vykonaných prácach a materiáloch v období, v ktorom je zhotoviteľ

 povinný sa o ne starať, zhotoviteľ odstráni škodu na vlastné náklady, aby vykonané práce a

 materiály boli uvedené do pôvodného stavu.

10.6 Zhotoviteľ zodpovedá za škodu na diele spôsobenú vlastným zavinením počas svojich

 pracovných postupov, pri odstraňovaní vád v rámci zodpovednosti za vady alebo záruky, ako aj

 za škodu spôsobenú tými, ktorých použil na realizáciu diela.

##  XI. ODSTÚPENIE OD ZMLUVY

11.1 Objednávateľ môže odstúpiť od zmluvy v prípade hrubého porušenia zmluvy na strane

 zhotoviteľa.

11.2 Za hrubé porušenie zmluvy sa bude považovať meškanie s plnením predmetu zmluvy v zmysle

 dodávok prác o viac ako 14 dní.

#  XII. ZÁVEREČNÉ USTANOVENIA

12.1 Zmluva je vyhotovená v dvoch vyhotoveniach, z ktorých po podpísaní 1 dostane objednávateľ a

 1 zhotoviteľ.

12.2 Táto zmluva nadobúda platnosť dňom jej podpisu obidvoma zmluvnými stranami a účinnosť

 nadobúda dňom nasledujúcim po dni jej zverejnenia v súlade so zákonom č. 546/2010 Z. z.,

 ktorým dopĺňa zákon č. 40/1967 Zb. Občiansky zákonník v znení neskorších predpisov a ktorým

 sa menia a dopĺňajú niektoré zákony.

12.3 Táto zmluva môže byť menená iba písomnou formou – číslovanými dodatkami, pričom obe

 zmluvné strany budú zastúpené oprávnenými zástupcami.

V Rudlove, dňa: 03.06.2019 Vo Vranove n/T, dňa: 03.06.2019

Za objednávateľa: Obec Rudlov Za zhotoviteľa: Twin-service s.r.o.

........................................................... .....................................................

 Ing. Juraj Vasiľ, Marek Kundravý,

 starosta obce Rudlov majiteľ Twin-service s.r.o.